Alsungas Dižgabalkalns

Alsungas Dižgabalkalns ir pilskalns Alsungā. Izvietojies Pils ielas malā, Alsungas dzirnavezera ziemeļrietumu krastā starp ordeņa pili un katoļu baznīcu.

Tas ierīkots savrupā, 8—10 metru augstā, ovālā paugurā. Visapkārt pilskalna plakumam, 4 metrus zemāk, to ietver aptuveni 8 metrus plata terase. Pilskalna plakums ir 22 metrus plats un 54 metrus garš. Tajā konstatēts līdz 2 metrus biezs kultūrslānis. Plakums izmainījies no 1940. gados ierīkotā novērošanas torņa pamatiem, bet ziemeļrietumu stūris vēl agrāk grants grābšanas ietekmē.

Pilskalnu pirmais 1866. gadā apzināja un 1869. gadā aprakstīja Augusts Bīlenšteins.Bielenstein A. Die altlettischen Burgberge Kurlands // Mag., Bd. XIV, H.2. Riga. 1869. 20. gadsimta 20. gados to uzmērījis Ernests Brastiņš.E. Brastiņš. Latvijas pilskalni. Kuršu zeme. Rīga. 1923. 119.-120.lpp.

 Attēlu galerija 

 Atsauces 

Ārējās saites 
 Latvijas pilskalni

Kategorija:Pilskalni Kurzemē
Kategorija:Alsunga
Kategorija:Arheoloģiskie pieminekļi Latvijā